35. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.237242/1054/328 της 2 Μαΐου/15 Ιουλ. 1972 (ΦΕΚ Β΄  490) Περί επεκτάσεως της καπνοκαλλιέργειας εις νέα χωρία. Έχοντες υπ’ όψιν: 1)Tην παρ. 2 της υπ’ αριθ. 1531/1971 αποφάσεως του Υπουργού Εθνικής Οικονομίας, 2)την υπ’ αριθ. 126/74/Λ 2945/20.3.72 εισήγησιν του Εθνικού Οργανισμού Καπνού, περί επεκτάσεως καπνοκαλλιεργείας εις νέα χωρία, αποφασίζομεν: Επιτρέπομεν την καπνοκαλλιέργειαν εξαγωγίμων καπνών εις το χωρίον Κερασιά Κοινότητος Λεχωρίου Εφορίας Καπνού Πατρών. Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. 